Source: http://newsbihor.ro/fara-categorie/infrangere-pentru-baschetbalisti-in-ultimul-amical-de-acasa/2014/09/18/
Timestamp: 2018-01-16 07:45:41+00:00

Document:
Înfrângere pentru baschetbaliști în ultimul amical de acasă – NewsBihor
Subiect: Înfrângere pentru baschetbaliști în ultimul amical de acasă
Înfrângere pentru baschetbaliști în ultimul amical de acasă
2014. septembrie 18. 9:18 | Update: 2014. septembrie 18. 9:18	newsbihor.ro
Baschetbaliștii orădeni au pierdut ultimul amical disputat acasă, în fața bulgarilor de la Balkan Botevgrad.
Baschetbaliştii de la CSM U Oradea au disputat, miercuri seara, în Arena “Antonio Alexe”, ultimul joc de verificare pe teren propriu înaintea începerii sezonului oficial. Jucătorii pregătiţi de antrenorul Cristian Achim au primit vizita bulgarilor de la Balkan Botevgrad, o echipă care sezonul precedent a ajuns până în semifinalele campionatului naţional.
Din echipa orădeană nu au făcut parte la acest joc Adrian Guţoaia şi Vujadin Subotic, care sunt accidentaţi.
Primul sfert a fost echilibrat, dar s-a încheiat în avantajul oaspeţilor, scor 19-17. Au urmat apoi zece minute în care jucătorii de la CSM U nu au reuşit să marcheze decât 6 puncte, bulgarii înscriind 13, astfel că, la pauza mare, tabela de marcaj indica scorul de 32-23 pentru Balkan Botevgrad.
După pauza mare situaţia s-a mai echilibrat, însă orădenii au cedat şi sfertul III cu scorul de 14-18. În ultimele zece minute, gazdele au reuşit să se apropie pe tabelă, în special pe final, sfertul IV revenind CSM-ului cu 14-9, astfel că rezultatul final a fost 59-51 pentru echipa bulgară.
CSM U Oradea – Balkan Botevgrad (Bulgaria) 51-59(17-19, 6-13, 14-18, 14-9)
Marcatori CSM U: Radovan Marcovic 16 p(3×3), Daniel Dillon 10, Marcus Hatten 6(1), Ante Krapic 5(1), Gary McGhee 4, Rareş Paşca 4(1), Horia Hora 3(1) şi Daniel Popeascu 1 punct. A mai jucat Sergiu Pop.
Marcatori Balkan Botevgrad: Vukota Pavic 17 puncte, Milan Milanovic 13, Peja Stamenkovic 12, Ivan Lilov 8, Pavel Marinov 4, Tencho Tenchev 3 şi Stanislav Valdinov 2 puncte.
CSM U Oradea va disputa ultimul amical, sâmbătă, de la ora 18.00, în deplasare, la Tărgu Mureş, cu echipa locală BC Mureş.
Primul joc oficial pentru CSM U Oradea în noul sezon va avea loc pe data de 26 septembrie. Orădenii vor înfrunta atunci pe CSU Sibiu, în primul tur al Cupei României.
Cuvinte cheie: amical, Balkan Botevgrad, baschet, CSM U Oradea, Oradea
Prevenire și eficientizare pe terenul de fotbal

References: CSM 
 CSM 

CSM 
 CSM 

CSM 
 CSM 
 CSM